《即席用委顺听甘师琴韵》
宋代·蒲寿宬

独抱琴声感岁年，冥搜趣外欲无弦。
广陵寂寂嵇生去，秋水幽幽鸣犊贤。
一点山泉岩窦雨，数声瑶佩泬寥天。
音徽千载何人会，愿和薰风殿阁前。

作者简介：名或作寿晟、寿峸。宋末阿拉伯人。与弟蒲寿庚至泉州贸易。度宗咸淳间，知梅州。益、广二王航海至泉州，时寿庚为泉州守，闭城不纳。寿宬密谕寿庚纳款于元，遂于景炎元年同降元朝。有《心泉学诗稿》。